Гьеб к1вар бугеб масъала г1умруялде бахъинабизе г1ололъун 1933 соналъул 16 апрелалда Варшаваялда г1уц1ун бук1ана Шимали-яб Кавказалъул мац1азул комиссия. Гьеб комиссиялда рук1ана Кав-казалъул бат1и–бат1иял халкъазулги поляказулги вакилзабиги, гьезда гьоркьор маг1арулал Мух1амад–Саг1ид Шамилги Багьавудин Хуршги. Комиссиялда т1адкъан бук1ана г1аммаб пачалихъияб мац1 т1аса бищизеян абураб масъала. Байбихьудасанго нахъч1вана г1урус, турк ва г1араб мац1ал, щай гурелъул, комиссиялъул пикруялда рекъ-он, гьел рук1ана чияр мац1ал. Гьезул бак1алда комиссиялъул вакил-забаз халгьабуна лъараг1, абхаз, адиг, маг1арул, чачан, осетин мац1азул. Ахирги х1укму гьабуна бук1инисеб Шималияб Кавказалъул Федеративияб Республикаялъул пачалихъияб мац1лъун лъараг1 мац1 тасдикъ гьабизе.